Inferno

Baggrund
Benjamin Hansen var en helt almindelig teenager fra Kibæk før hans evner pludselig sprang til live. Han var utroligt interesseret i Pokemon og havde endda en stor tatovering af Pikachu på ryggen, han dyrkede håndbold og drømte om at blive kok.

Da hans evner pludselig viste sig, ødelagde de hele byen omkring ham. Alle hans venner og hans familie var lige pludselig døde, på grund af ham. Som om det ikke var nok opdagede Benjamin snart at alt hvad der kom i nærheden af ham brændte, om han så ville det eller ej, inklusiv tøj og mad. Det varede ikke længe før det gik op for ham at han ville sulte ihjel hvis ikke han gjorde noget. Han satte kursen mod Herning hvor han vidste der lå en McDonalds, det eneste sted han kunne komm i tanke om som serverede mad som havde en chance for at modstå infernoet omkring ham.

Benjamin nåede næsten til Herning før han blev forsinket af en kæmpe plasticpikachu og til sidst stoppet af en brandhelikopter og en stunbaton. Herefter blev Benjamin kørt væk i en ambulance sendt af arbejdsgiverne.

Benjamin blev sidst set i en infernalsk maskine som udnyttede hans evner til at opvarme atmosfæren nok til at smelte al is på jorden. Han blev befriet, men ofrede sig selv for at skabe en udvej for heltene som reddede ham.

Evner
Benjamin har ingen bevidst kontrol over sine evner. I en enorm radius omkring ham åbner der sig revner i jorden, hvorfra hvide og grønne stikflammer står op. Stikflammerne kan nå op til helt utrolige højder, og har tidligere kunnet nå helikoptere som prøvede at stoppe ham.

Stikflammerne opstår når Benjamin er truet, og ser ud til at smelte eller ødelægge alle projektiler eller fjendtlige objekter som kommer inden for hans radius af ødelæggelse.

Benjamin virker desuden til at være immun overfor varmeenergi, en bivirkning af hans evner.